Odense Adresse-Contoirs Efterretninger, 1846-01-03
Om Strandingen ved Blokhuus og dens ulykkelige Følger ere følgende Details meddeelte Aalb. A.:"Den 16 Decbr., om Formiddagen Kl. 9 1/2, strandede Kuffen "Henrietta Catharina af Pekela, ført af Capt. Glim, ligend for Blokhuus. Saasnart Skibet, som allerede Kl. 8 var blevet bemærket fra Land, stod fast paa den inderste Banke, omtrent 300 Alen fra Kysten, gav det herværende Bjergningsmandskab, som havde forsamlet sig paa Stranden, sig strax ifærd med at sætte en Baad ud, for om muligt at redde Skibets Besætning, der bestod af Capitainen og 3 Mand. Det lykkedes Bjergerne, ialt 13 Mand, at arbeide sig igjennem de usædvanligt høie Braadsøer ud til Siden af Skibet. Men, da den Line, som blev kastet ombord, brast og en anden fra Skibet blev udkastet fra den bageste Deel af samme istedetfor fra Forenden, blev Baaden strax formedelst Strømmens Heftighed dreven agterud i de heftige Søer, som øieblikkeligt kæntrede det allerede næsten ganske med Vand fyldte Fartøi, saa at alle Mand faldt i Vandet. De paa Stranden Tilbageblevne, som havde været Vidner til Ulykken, forsøgte i næste Øieblik at sætte en anden Baad ud, for derfra at optage dem, der muligen kunde drive mod Land; men da de, midt under Arbeidet, fik Øie paa nogle af de Forulykkede, som atter viste sig i Brændingen, styrtede de Fleste, med Politimesteren, Herredsfoged Ammittbøll, i Spidsen, ud i de rasende Bølger, og vare saa heldige at faae fat paa 9 Mand, hvoraf de 3, som havde ligget tværs over en Aare, endnu med fuld Bevidsthed tildeels selv kunde hielpe sig iland, imedens de 6 andre bleve optagne deels som skindøde, deels som døde og uopholdeligt bragte til Strandingscommissionairens, Kjøbmand KlitgaardsBolig. Ved den herværende Læges, Hr. Mikkelsens, hensigtsmæssige Behandling, lykkedes det efter nogen Tids Forløb at bringe 3 af dem tillive. De 3 andre, som forbleve døde, havde saavel paa Hovedet som paa andre Dele af Legemet modtaget voldsomme Contusioner, formodentlig af Baaden, i det Øieblik den, efterat være bleven hævet op over Vandet, atter styrtede ned paa dem. Paa samme Maade ere efter al Rimelighed ogsaa de 4, som endnu ikke ere komne iland, strax blevne ihjelslagne og derpaa af den stærke Bundstrøm førte bort. Af det strandede Mandskab sprang imidlertid en Matros i Havet, efterat have fastgjort en Bøie omkring Halsen, og desuden grebet et Stykke af Rælingen, som gik løs just i det Øieblik han styrtede sig ud, hvorved han var heldig nok til at drive saa langt ind imod Land, at Politimesteren, som i længere Tid havde staaet i Vand til Halsen for at tage mod ham, fik fat i ham og saaledes frelste hans Liv. De 3 øvrige Mand paa Skibet. nødsagedes nu, da dette uafbrudt overskylledes og lidt efter lidt skiltes ad, til at entre op i Vanterne, hvorfra de af og til baade ved Tegn og ynkelige Skrig søgte at bevæge de paa Stranden Forsamlede til at vove et nyt Forsøg. Men, da Stormen tiltog og dermed Braadsøernes Voldsomhed og desuden de dueligste Bjergeres sørgelige Endeligt havde lammet de Tilstedeværendes Mod, var der for det Første Jntet at gjøre. Hen paa Eftermiddagen, da Stormen havde aftaget noget, satte Man efter Politimesterens Opmuntring endnu 2 Gange en Baad ud; selv gik han med begge Gange, men det var ikke muligt at komme Skibet saa nær, at en Line kunde gjøres fast dertil. De Skibbrudnes Raaben om Hjelp tiltog, jo mere det lakkede af Aften, men de maatte endnu holde sig i Vanterne til Kl. 10, da endeligt det sidste Forsøg kronedes med et lykkeligt Udfald. Efter megen Anstrængelse fra Bjergernes Side, som deels truedes med at blive overskyllede af de heftige Søer, der rullede hen over Vraget, og deels af de næsten faldefærdige Master, blev nemlig det samtlige Mandskab lykkeligt bjerget og i god Behold bragt iland. Denne sørgelige Begivenhed, siden 1792 den eneste i sit Slags her paa Kysten, der saaledes har berøvet 7 ligesaa talrige som yderst trængende Familier deres Forsørgere, vilde sandsynligviis kunde været undgaaet, dersom Pladsen havde været forsynet med en hensigtsmæssig Redningsbaad, saaledes som de findes paa de engelske og hollandske Kyster. Maatte blot Vedkommende føle sig opfordrede til at sørge for, at dette Ønske kan blive opfyldt, Den Altonaer Adresseavis indeholder en rørende Dødsanmeldelse. To unge Haandværksvende havde fattet den Beslutning, at begive sig paa Vandring og aldrig at adskilles. Ved deres Overfart over Eideren til Friedrichsstadt fandt Begge deres Død i Bølgerne.